Държавен вестник, бр. 88, 2015 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  88
с Регламент (ЕС) № 651/2014 или които не 
могат съществено да повлияят на одобрения 
план за оценка.“
2. В ал. 3 думите „Всяка мярка за регио-
нална помощ“ се заменят с „Всяко предоста-
вяне на индивидуална помощ по схемата за 
регионална инвестиционна помощ“, а думите 
„глава ІІ от Регламент 800/2008“ се заменят 
с „глава ІІІ от Регламент (ЕС) № 651/2014“.
3. Създава се ал. 4:
„(4) Предоставянето на помощ не може 
да бъде предоговаряно, съответно размерът 
на предоставена помощ не може да бъде 
увеличаван, след като това е било уредено в 
съответния акт за предоставяне на помощта 
и/или в договора с получателя на помощта.“
§ 31. В чл. 53 се правят следните изменения 
и допълнения:
1. В ал. 1:
а) основният текст се изменя така:
„(1) Интензитетът на регионалната инвес-
тиционна помощ, изразен в настоящ брутен 
грантеквивалент, не трябва да превишава 
интензитета на регионалната помощ, който 
е в сила към момента на предоставяне на 
помощта за съответния регион по чл. 14, 
параграф 12 от Регламент (ЕС) № 651/2014, 
съгласно одобрената регионална карта за 
периода 2014 – 2020 г. в размер 25 на сто в 
Югозападния район на планиране и 50 на сто 
в останалите райони на планиране, като:“;
б) точка 1 се изменя така:
„1. съгласно Картата на регионалните помо-
щи за България, приложима от 1 юли 2014 г. 
до 31 декември 2020 г. (ОВ, С 209, 23.07.2013 г., 
стр. 1), базовият интензитет от 50 на сто, 
съответно 25 на сто за Югозападния район 
на планиране, изчислен като настоящ брутен 
грантеквивалент, може да се увеличава с до 20 
процентни пункта за помощите за инвестиции, 
предоставени на малки предприятия, и с до 
10 процентни пункта за помощите, предоста-
вяни на средни предприятия, с изключение на 
помощите, предоставяни в полза на големи 
инвестиционни проекти, и на помощите за 
дейности в преработката на селскостопански 
продукти, като с това увеличаване не може 
да се нарушава изискването на чл. 12, ал. 2, 
т. 6 ЗНИ;“
в) в т. 2 се създава изречение второ: „До-
пустимите разходи се подкрепят с документни 
доказателства, които са ясни, конкретни и 
актуални.“
2. Алинея 2 се изменя така:
„(2) Общият размер на брутния грантек-
вивалент на регионалната помощ от всички 
източници, получена за едни и същи допустими 
разходи и за един и същ проект, не може да 
превишава определения индивидуален праг 
съгласно глава I, чл. 4, параграф 1, буква „а“ 
от Регламент (ЕС) № 651/2014, а именно ко-
ригирания размер на помощта, изчислен по 
механизма, определен в член 2, точка 20 от 
Регламент (ЕС) № 651/2014, за инвестиция с 
допустими разходи 100 млн. евро.“
3. Създават се ал. 3 – 5:
„(3) Когато единен инвестиционен проект 
е голям инвестиционен проект, общият раз-
мер на помощта за единния инвестиционен 
проект не надхвърля коригирания размер на 
помощта за големи инвестиционни проекти. 
(4) Максималната стойност по ал. 2 не 
може да бъде заобикаляна чрез изкуствено 
разделяне на проекти с подобни характерис-
тики, цели или бенефициери.
(5) Когато се подпомагат инвестиции в 
дейности, свързани с преработката на сел-
скостопански продукти, общият размер на 
брутния грантеквивалент на регионалната 
помощ от всички източници, получена за едни 
и същи допустими разходи и за един и същ 
проект, не може да превишава 12 млн. евро, а 
допустимите разходи не могат да надхвърлят 
25 млн. евро.“
§ 32. В чл. 54 се правят следните изменения 
и допълнения:
1. Алинеи 1 и 2 се изменят така:
„(1) Допустимите материални активи се 
ограничават до активи, състоящи се от земя, 
сгради, съоръжения, машини и оборудване, 
а нематериалните – до активи, които нямат 
физически или финансов израз, като патенти, 
лицензи, ноу-хау или друга интелектуална 
собственост.
(2) Допустими са разходите за придобиване 
на нематериални активи, които:
1. се използват единствено в предприятието 
(стопанския обект) – получател на помощта;
2. са амортизируеми;
3. са закупени при пазарни условия от трети 
страни, несвързани с купувача;
4. са включени в активите на предприятието, 
получаващо помощта, и остават свързани с 
проекта, за който е предоставена помощта, за 
срок най-малко 5 години или при МСП – за 
срок най-малко 3 години;
5. са нови.“
2. В ал. 5 т. 2 и 3 се изменят така:
„2. са закупени при пазарни условия от 
трети страни, несвързани с купувача;
3. са включени в активите на предприятието, 
получаващо помощта, и остават свързани с 
проекта, за който е предоставена помощта, за 
срок най-малко 5 години или при МСП – за 
срок най-малко 3 години;“.
3. Алинея 6 се изменя така:
„(6) За помощи, предоставени за основна 
промяна в производствения процес, допусти-
мите разходи трябва да надхвърлят данъчната 
амортизация на активите, свързани с дейност-
та, която предстои да бъде модернизирана, 
през предходните три финансови години. За 
помощи, предоставени за диверсификацията 
на съществуващо предприятие, допустимите